**Съобщение**

В изпълнение на чл.8, ал.4 от *Наредбата за условията и реда за извършване на екологична оценка* (Наредбата за ЕО), във връзка с постъпила документация в Регионална инспекция по околната среда и водите – Враца (РИОСВ – Враца) за „Актуализация на План за интегрирано развитие на община Враца за периода 2021-2027г.“, с възложител: община Враца, РИОСВ – Враца информира за следното:

**І. По отношение на изискванията на глава шеста от Закона за опазване на околната среда:**

Актуализацията на Плана за интегрирано развитие на община Враца за периода 2021-2027г. се извършва на основание Закона за регионалното развитие, Правилника за неговото прилагане и „Методическите указания за разработване и прилагане на Планове за интегрирано развитие на община (ПИРО) за периода 2021-2027 г.“ на МРРБ.

Чрез настоящата актуализация се постига подобряване качеството, реалистичността и изпълнимостта на ПИРО, съобразявайки го с одобрените нови програми за периода 2021-2027г. и нормативни документи по секторни политики, които са съотносими към финансовата рамка на документа и които неминуемо оказват пряко влияние върху Програмата за реализация на ПИРО, както и върху рамката от индикатори. Затова е извършено декомпозиране на стратегически цели, приоритети, мерки и проекти, чрез което се постигат изискванията на „Методическите указания за разработване и прилагане на Планове за интегрирано развитие на община (ПИРО) за периода 2021-2027 г.“ на Министерство на регионалното развитие и благоустройство (МРРБ) за ясно проследяване на „взаимовръзката между формулираните визия, определените стратегически цели на развитието и свързаните с тях приоритети за действие, които ще бъдат реализирани посредством изпълнението на програмата за реализация (предвидения пакет от мерки и дейности, включващ подготовката, финансирането и изпълнението на конкретни проекти)“.

Предприето е преразглеждане и оптимизиране на планираните мерки и дейности.

Актуализацията на План за интегрирано развитие на община Враца за периода 2021-2027г. попада в обхвата на чл.2, ал.2, т.1 на Наредбата за ЕО и **подлежи на процедура по преценяване на необходимостта от извършване на Екологична оценка.**

Съгласно чл. 84, ал.1 от ЗООС и чл. 4, т.2 от Наредбата за ЕО компетентен орган за произнасяне с решение е директорът на РИОСВ-Враца.

На основание чл.81, ал.3 от ЗООС, процедурата по ЕО се извършва едновременно с изготвянето на плана, и завършва преди одобряването му.

**ІІ. По отношение на изискванията на чл.31 от Закона за биологичното разнообразие (ЗБР):**

На територията на община Враца попадат следните обекти от Националната екологична мрежа:

* Защитени територии по смисъла на *Закона за защитените територии* (ЗЗТ):
* Резерват „Врачански карст”, обявен със Заповед № 854/10.08.1983г. на КОПС (ДВ бр.72/1983г);
* Природен парк „Врачански Балкан”, обявен със Заповед № 1449/21.12.1989г. на КОПС (ДВ бр.3/1990г);
* Природна забележителност „Вратцата”, обявена със Заповед №378/03.02.1964г. на КГГП (ДВ бр.12/1964г);
* Природна забележителност „Божите мостове”, обявена със Заповед №378/03.02.1964г. на КГГП (ДВ бр.12/1964г);
* Природна забележителност „Леденика”, обявена със Заповед №2810/10.10.1962г. на ГУГ (ДВ бр.56/1963г);
* Природна забележителност „Понора”, обявена със Заповед №2810/10.10.1962г. на ГУГ (ДВ бр.56/1963г);
* Природна забележителност "Пещера "Дедова дупка", обявена със Заповед № РД-209 от 05.03.2020 г. на МОСВ (ДВ, бр. 40/2020);
* Защитена местност „Вола” - бивше историческо място, обявено с ПМС №1171/24.09.1951г., прекатегоризирано в защитена местност със Заповед № РД-637/26.05.2003г. на МОСВ (ДВ бр.60/2003г);
* Защитена местност „Боров камък” - бивше историческо място, обявено със Заповед № 342/17.05.1979г. на КОПС (ДВ бр.67/1979г), прекатегоризирано в защитена местност със Заповед № РД-640/26.05.2003г. на МОСВ (ДВ бр.60/2003г);
* Защитена местност „Веждата”, обявена със Заповед № РД-151/21.02.2003г. (ДВ бр.26/2003г);
* Защитена местност „Речка”, обявена със Заповед № 170/16.02.1990г. на КОПС (ДВ бр.18/1990г);
* Защитена местност „Падините” - бивша буферна зона на резерват „Врачански карст” - Заповед № 854/10.08.1983г. на КОПС (ДВ бр.72/1983г), прекатегоризирана в защитена местност със Заповед № РД-526/12.07.2007г. на МОСВ (ДВ бр.72/2007г).
* Защитени зони по смисъла на ЗБР (зони по „*Натура 2000*“):
* BG0000166 “Врачански Балкан " за опазване на природните местообитания и на дивата флора и фауна, включени в списъка със защитени зони, обявена със Заповед № РД- 1031/17.12.2020г. на министъра на околната среда и водите (оби. ДВ, бр. 19/2021 г.);
* BG0002053 "Врачански Балкан” за опазване на дивите птици, обявена със Заповед № РД-801/04.11.2008г. на Министъра иа околната среда и водите ( ДВ бр. 105/2008г).
* BG0000594 "Божият мост-Понора” за опазване на природните местообитания и на дивата флора и фауна, обявена със Заповед № РД-262/31.03.2021г. на министъра на околната среда и водите (обн. ДВ, бр.41/18.05.2021г.);
* BG0000487 “Божите мостове ” за опазване на природните местообитания и на дивата флора и фауна, включени в списъка със защитени зони, приет с Решение №122/02.03.2007г на Министерски съвет (ДВ бр. 21/2007г.);
* BG0000601 „Каленска пещера" за опазване на природните местообитания и на дивата флора и фауна, включени в списъка със защитени зони, приет с Решение № 122/02.03.2007г на Министерски съвет (ДВ бр. 21/2007г.);

Актуализацията на План за интегрирано развитие на община Враца за периода 2021-2027г. попада под разпоредбите на чл.2, ал.1, т.1 от *Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС), поради което **подлежи на процедура по оценка за съвместимостта му** с предмета и целите на опазване на защитените зони, по реда на чл.31, ал. 4, във връзка с ал. 1 от Закона за биологичното разнообразие, която се извършва чрез процедурата по преценяване необходимостта от извършване на Екологична оценка.

При направената проверка за допустимост по чл.37, ал. 2 във връзка с чл.12, ал.2 и ал. 4 от Наредбата за ОС, се установи, че плана **е допустим** при съобразяване на произтичащите от него ИП, планове, програми и проекти с:

- въведените със заповедите за обявяване, Закона за защитените територии и/или влязъл в сила Плана за управление, забрани и режими на защитените територии в общината;

- с режимите на защитените зони, определени със заповедите по чл.12, ал. 6 от Закона за биологичното разнообразие.

/отговорено на 26.09.2023г./